da fr de en da de da da nn da da da da da en da da da sv da da da pl da id da da da de da de da da nn da da da da da en da da da sv da da da pl da id da da da de fr de en nb da da da hu da da da da da da da da da da da da da da da da da da en da da da sv cs de en en da fr ro war eu id da fr da da ca en fr da da
Lønspecialist til Moesgaard Museum - Organisationen Danske Museer - ODM
Motiveres du af lønadministration, dataprocesser og muligheden for at få en vigtig rolle i udviklingen af løn- og HR-funktionen? Så har vi en kontorstol og en fantastisk udsigt klar til dig i de historiske rammer på Moesgaard Herregård, som huser administrationen for Moesgaard Museum.
Moesgaard Museum er en spændende og kreativ arbejdsplads, hvor dagene sjældent er ens, og hvor du som person vil opleve gode faglige udviklingsmuligheder. Du vil blive en del af HR og Løn, som er et lille og ambitiøst team, hvor der er fokus på at levere høj service. Vi hjælper hinanden og diskuterer åbent udfordringer og resultater for hele tiden at forbedre os. HR og Løn indgår i museets Administration, der består af 10 medarbejdere. Vi har en flad organisationsstruktur, hvor den gode idé hurtigt kan omsættes til handling.
Din fornemmeste opgave er at lave lønkørsel for museets ca. 250 medarbejdere, med alt hvad det indebærer. Vi bruger Intect som lønsystem, men du behøver ikke at kende systemet på forhånd, det får vi dig hurtigt lært. Vi arbejder løbende med udviklingsprojekter så som digitalisering, integration af systemer og forenkling af arbejdsprocesser i administrationen, så vi er relevante og opdaterede i vores arbejdsmetoder. Blandt andet kigger vi ind i at skulle vælge og implementere nyt tidsregistrering- og HR-system. Du får med dit digitale mindset en væsentlig indflydelse på disse projekter.
Udover lønkørsler og udviklingsopgaver er nogle af dine daglige opgaver:
dokumentation af lønkørsel, lønkontrol og afstemning af løn
drift og optimering af løn- og tidsregistreringssystemer
vejledning til medarbejdere og ledere om løn og overenskomstforhold
udarbejdelse af rapporter i Excel til statistikindberetninger samt internt til at understøtte beslutningsgrundlag i museets afdelinger
HR-relaterede opgaver herunder ansættelsesbeviser og vedligeholdelse af stamdata
administration af refusioner vedr. sygedagpenge, barsel, løntilskud og fleksjob.
Du er dataorienteret og struktureret
Din baggrund kan være en relevant videregående uddannelse eller en kontoruddannelse med supplerende uddannelse eller erfaring inden for HR eller løn. Du har et par års erfaring med lønadministrationens mange facetter, så du kan påtage dig den daglige udførelse, der sikrer, at museets medarbejdere får den korrekte løn i rette tid.
Du er serviceminded og kan lide at jonglere med tal og data, og så er du velbevandret i Excel. Du motiveres af at optimere og skabe udvikling, og det falder dig naturligt at tage ansvar, identificere og initiere nye tiltag. Desuden har du gåpåmod og interesse for at sætte dig ind i de gældende overenskomster for museets medarbejdere, så du er parat til at hjælpe med deres spørgsmål.
Et spændende job med faglige udfordringer og mulighed for at præge jobbet og din egen arbejdsdag. Uanset hvilken erfaring du bringer med dig, vil vi sørge for, at du får en grunding introduktion til organisationen, dine opgaver og vores systemer. Du bliver altså en del af et team, hvor vi arbejder sammen, og hvor vi er fleksible med arbejdsopgaver og -tider.
Arbejdstiden er 37 timer ugentligt, men vi er lydhøre over for ønsker om lavere timeantal. Løn og ansættelsesvilkår følger Funktionæroverenskomsten mellem Dansk Erhverv og HK.
Du får en række personalegoder, som indebærer adgang til nogle af Danmarks store kulturinstitutioner. Derudover har vi en aktiv personaleforening. Tiltrædelse snarest muligt.
Er det dig, vi søger?
Så send ansøgning med udførligt CV i én PDF til job@moesgaardmuseum.dk med angivelse af ”Lønspecialist” i emnefeltet senest d 9. oktober 2022. Henvendelser behandles fortroligt. Send den gerne hurtigst muligt, da ansøgninger behandles løbende og processen afsluttes, når vi har fundet den rette kandidat. Der vil indgå personlighedstest i forløbet. Har du spørgsmål til stillingen, er du velkommen til at kontakte administrationschef Per Linnemann Larsen på telefon 51 70 21 69 eller HR-ansvarlig Lena Strunge på telefon 21 12 98 79.
Vartov, Farvergade 27D, 2. sal
IBAN: DK89 9056 4580815508
Mandag – fredag 9-15
Tilmeld dig et af vores nyhedsbreve her